**∆ΙΑΚΟΣΜΗΣΗ**

 Το µεγαλύτερο µέρος του φάσµατος υπευθυνότητας του housekeeper, καλύπτει ο τοµέας των δωµατίων. Κατά συνέπεια, η γνώση στοιχείων για την εσωτερική τους διακόσµηση, θεωρείται προσόν ιδιαίτερα σηµαντικό, όταν ο ίδιος παίρνει αποφάσεις που αφορούν εκτός από την επίπλωση, την αντικατάσταση και την συντήρηση, ακόµα και την γενική όψη ενός χώρου όπως: εκλογή χρωµάτων, υφάσµατα, ταπετσαρίες, χαλιά κλπ. Χρώµατα Για αρκετά χρόνια η τέχνη της εκλογής χρωµάτων, ήταν έργο εµπειρογνωµόνων, που αναλάµβαναν την διακόσµηση εσωτερικών χώρων. Σήµερα, αυτό αποτελεί ένα µέρος της διακοσµητικής τέχνης. Όσον αφορά την εκλογή χρωµάτων, σε ξενοδοχειακούς χώρους, όπου ο διακοσµητής και ο housekeeper, πρέπει από κοινού να αποφασίσουν γι’ αυτή, είναι πραγµατικά αναγκαίο, ο housekeeper να γνωρίζει τις βασικές αρχές που χαρακτηρίζουν τα χρώµατα και τον τρόπο εκλογής τους, καθώς και την ειδική ορολογία της διακόσµησης. Κάθε χρώµα, αποκτά µια ορισµένη αξία σε σχέση µε το περιβάλλον όπου βρίσκεται και ιδιαίτερα σε σχέση µε το περιβάλλον απ’ όπου αυτό προβάλλει π.χ. ένα κόκκινο χρώµα, φαίνεται σαν λερωµένο κοντά σ’ ένα άσπρο, ενώ λάµπει εξαιρετικά δίπλα στο µαύρο.

Ανάµεσα στα χρώµατα του φάσµατος, υπάρχουν τρία πρωτεύοντα ή στοιχειώδη χρώµατα. Αυτά είναι: το κόκκινο, το κίτρινο και το γαλάζιο. Με το συνδυασµό αυτών των τριών αποχρώσεων, µπορούν να επιτευχθούν όλα τα άλλα χρώµατα, τα δευτερεύοντα.

 Τα δευτερεύοντα ή παραγόµενα χρώµατα γίνονται από την ανάµιξη: α) κόκκινο και κίτρινο Æ πορτοκαλί β) κίτρινο και γαλάζιο Æ πράσινο γ) κόκκινο και γαλάζιο Æ µενεξελί 17 Τα χρώµατα που παράγονται από τη µίξη ενός στοιχειώδους χρώµατος µε ένα παράγωγο, που όµως βρίσκεται µέσα από το στοιχειώδες στον κύκλο των χρωµάτων, ονοµάζονται ενδιάµεσα χρώµατα. Επειδή η µόδα χαρακτηρίζει τα χρώµατα µε ελκυστικά ή παράξενα ονόµατα, οι άνθρωποι τείνουν να πιστεύουν πως αυτά τα χρώµατα, όπως π.χ. κανελί, µωβ, ή τυρκουάζ, είναι χρώµατα ξεχωριστά (στοιχειώδη). Ακόµα, καθένας έχει µια διαφορετική αντίληψη για το ποια ακριβώς χρώµατα συµβολίζουν αυτές οι ονοµασίες και είναι αρκετά δύσκολο να µιλήσει κανείς αυθαίρετα για τα χρώµατα, όταν γνωρίζουµε, πως πολύ λίγοι άνθρωποι βλέπουν µε τον ίδιο τρόπο.

 Τα χρώµατα έχουν τρεις σηµαντικές διαστάσεις και πρέπει να είναι σαφώς διαφοροποιηµένα: 1. ΑΠΟΧΡΩΣΗ: Είναι το όνοµα του χρώµατος. Τα τρία στοιχειώδη χρώµατα µαζί µε τα παράγωγά τους, σχηµατίζουν τις βασικές αποχρώσεις του φάσµατος. 2. ΦΩΤΕΙΝΟΤΗΤΑ ή ΑΞΙΑ: Είναι η ποσότητα της φωτεινότητας ή σκουρότητας του χρώµατος. ∆ηλαδή η περιεκτικότητά του σε γκρίζο ή σε µαύρο. Σχεδόν όλα τα χρώµατα περιέχουν µια ποσότητα γκρίζου, ακόµη κι ένα έντονο κόκκινο ή ένα γαλάζιο περιέχουν γκρίζο. Αυτός είναι ένας από τους λόγους που το γκρίζο, συνδυάζεται εύκολα µε όλα τα χρώµατα. 3. ΕΝΤΑΣΗ ή ΧΡΩΜΑ: Είναι η σχετική πυκνότητα του χρώµατος. Η πυκνότητα ή κορεσµός ενός χρώµατος, είναι ο βαθµός της απόχρωσεώς του. Π.χ. ένα κοµµάτι κόκκινο τούλι, είναι ροζ, όταν είναι απλωµένο και το διαπερνά φως. Αν τυλιχτεί, είναι πιο κόκκινο, δηλαδή πιο κορεσµένο από κόκκινο. Τα χρώµατα, που είναι λίγο ή πολύ κορεσµένα, είναι πολύ κοντινά χρώµατα στο φάσµα των χρωµάτων.

Ο όρος «ΣΥΜΠΛΗΡΩΜΑΤΙΚΟΣ», δεν είναι γενικός όρος όταν µιλάµε για χρώµατα. Είναι πάρα πολύ συγκεκριµένος και αναφέρεται στα χρώµατα που βρίσκονται ακριβώς απέναντι στον κύκλο των χρωµάτων. Έτσι το γαλάζιο είναι συµπληρωµατικό του πορτοκαλί, το πράσινο του κόκκινου και το κίτρινο του µενεξελί. Για να αλλαχτεί η ένταση σ’ ένα χρώµα και να γίνει λιγότερο ζωντανό, προσθέτουµε το συµπληρωµατικό του. Το µαύρο και το λευκό είναι ουδέτερα χρώµατα. Η χροιά ή Pastel, είναι ένα φωτεινότερο χρώµα. Αν προσθέσουµε σ’ ένα χρώµα, µαύρο, θα αλλάξει η φωτεινότητά του και θα αποκτήσει σκιά. Για να κάνουµε ένα χρώµα φωτεινότερο προσθέτουµε λευκό. Ένα από τα πρώτα φανερά χαρακτηριστικά ενός χρώµατος, είναι αυτό που ονοµάζουµε θερµότητα ή ψυχρότητα. Τα θερµά χρώµατα, είναι αυτά που πάνε στο φάσµα, από το κίτρινο στο κόκκινο δηλ. κίτρινο πορτοκαλί κόκκινο. Τα ψυχρά χρώµατα, είναι εκείνα που πάνε από το πράσινο στο γαλάζιο δηλ. πράσινο, µπλε µενεξελί. Τα θερµά χρώµατα είναι δυναµικά και δραστηριοποιούν. Τα ψυχρά ξεκουράζουν και ηρεµούν. Τα βορεινά δωµάτια του ξενοδοχείου, που δέχονται λίγο ηλιακό φωτισµό, πρέπει να έχουν φωτεινά ζεστά χρώµατα, ενώ αυτά που βρίσκονται στη νότια πλευρά, µπορούν να έχουν πιο ψυχρά και σκούρα χρώµατα. Τα φωτεινά χρώµατα, κάνουν ένα δωµάτιο να φαίνεται µεγαλύτερο, ενώ αντίθετα τα σκούρα, τείνουν να µικρύνουν τις διαστάσεις του. Οι σκούρου χρώµατος τοίχοι, πρέπει να είναι απέναντι από τα παράθυρα, ώστε το φως να τους κάνει πιο λαµπερούς και να αυξάνει τη φωτεινότητά τους. Οι τοίχοι που δέχονται λίγο φυσικό φως, πρέπει να είναι βαµµένοι ή καλυµµένοι µε εύθυµες χροιές χρωµάτων. Τα σκούρα χρώµατα, δηµιουργούν την εντύπωση χαµηλότερης οροφής, όπως επίσης και τα καλύµµατα των τοίχων που έχουν µεγάλα σχέδια. Αν δύο από τους τέσσερεις τοίχους, πρέπει να βαφτούν και οι δύο να καλυφτούν µε ταπετσαρία, τότε πρέπει οι δύο συνεχόµενοι να βάφονται µε το ίδιο χρώµα. ∆ιαφορετικά θα δίνουν την εντύπωση του διαµοιρασµένου χώρου. Αν υπάρχει ένας τοίχος µε έντονα λαµπερό χρώµα, τότε οι υπόλοιποι τρεις τοίχοι, πρέπει να είναι όσο το δυνατόν ουδέτεροι και όλοι να έχουν την ίδια σκιά ή χροιά χρώµατος.

 **∆ιακόσµηση Τοίχων**

Η διακόσµηση τοίχων µε τοιχογραφίες, είναι κατάλληλη για τους τοίχους που σχηµατίζουν µεταξύ τους γωνία. Μια έντονη εντύπωση µπορεί να δηµιουργήσει η χρήση σχεδίων και χρωµάτων πάνω σε γυάλινες επιφάνειες (τζαµαρίες). Μικρής επιφάνειας τοιχογραφίες, ενδείκνυνται για τα δωµάτια πελατών. Αντίθετα οι µεγάλες τοιχογραφίες πρέπει να χρησιµοποιούνται ελάχιστα, ακόµα και σε µεγάλους χώρους. Πρέπει πάντα να συνδυάζονται µε προεκτάσεις από επιφάνειες χωρίς σχέδια. Εξάλλου, η χρησιµοποίηση έντονων διαφορετικών χρωµάτων και σχεδίων, στις ταπετσαρίες τοίχων και στα χαλιά, είναι µια παροδική τάση, που µπορεί να υιοθετηθεί µόνο για τους κοινόχρηστους χώρους, επειδή η γενική τους εµφάνιση πρέπει όσο το δυνατόν να αλλάζει κατά διαστήµατα και να προσαρµόζεται µε την µόδα της εποχής. Η χρήση όµως αυτών των συνδυασµών, σε ένα πρότυπο δωµάτιο πελάτη, είναι τελείως αντιοικονοµική, διότι όταν περάσει η µόδα τους, θα χρειαστεί να διακοσµήσουν από την αρχή τα δωµάτια. Η χρησιµοποίηση λοιπόν κλασσικών σχεδιασµών, στα δωµάτια των πελατών, αποτελεί τον πιο συµφέροντα τρόπο αντιµετώπισης των επενδύσεων και εξασφαλίζει ικανοποίηση της πλειοψηφίας των πελατών.

 **Χωροταξικός σχεδιασµός δωµατίων**

Πολλές ξενοδοχειακές επιχειρήσεις, διακοσµούν τους χώρους τους χρησιµοποιώντας σύγχρονα πρότυπα, σε συνδυασµό µε την ποιοτική επίπλωση και καλαισθησία. Παρ’ όλο που αρκετά ξενοδοχεία παλιάς κατασκευής, διαθέτουν διατηρητέα κοµµάτια στους χώρους τους, εν τούτοις υπάρχει µια συνεχής τάση αντικατάστασης και ένα πρόγραµµα για ανανέωση. Οι διοικήσεις των ξενοδοχείων, πρέπει να προβαίνουν στην αντικατάσταση και στην ανανέωση του διάκοσµου και των λινών, πριν η αναγκαιότητα αυτής της ανανέωσης γίνει αντιληπτή από τους πελάτες. Κάτω από φυσιολογικές συνθήκες τα χαλιά, τα καλύµµατα κρεβατιών (λινά) και οι κουρτίνες, πρέπει να αντικαθίστανται κάθε οχτώ χρόνια. Σε µεγαλύτερα χρονικά διαστήµατα αντικαθίστανται εξαρτήµατα όπως, οι πίνακες και τα καλάθια αχρήστων, ενώ σε ακόµα πιο µεγάλα χρονικά διαστήµατα τα καθίσµατα. Τα κρεβάτια και ο διάκοσµος αλλάζουν σπάνια. Ορισµένες καινοτοµίες που εφαρµόζουν σήµερα, όλα σχεδόν τα ξενοδοχεία, και που προήλθαν από την ανάγκη αντιµετώπισης προβληµάτων, που συχνά προκύπτουν για αντικατάσταση και ανανέωση της διακόσµησής τους είναι:

 - Καλύµµατα τοίχων από βινύλιο, για καλύτερη συντήρηση των κοινόχρηστων χώρων και των δωµατίων.

- Προστατευτικές επιµηκύνσεις στις πλάτες των κρεβατιών, για να τα κρατούν 10 εκατ. µακριά από τους τοίχους.

 - Το µήκος των καλυµµάτων κρεβατιών είναι 2 µέτρα, ώστε να είναι µόνο κατά 20 εκατ. µεγαλύτερα από το µήκος των κρεβατιών, για να µην κρέµονται.

 - Πίνακας µε διακόπτες, για τα φώτα και το ραδιόφωνο στην πλάτη των κρεβατιών.

- Τοποθέτηση του τηλεφώνου στο ακρινό κοµοδίνο µεταξύ κρεβατιού και καρέκλας.

- Επιφάνειες για χρήση προσκέφαλων, για τους πελάτες που διαβάζουν στο κρεβάτι.

- Φωτισµός σε προκαθορισµένες θέσεις στον τοίχο και στην οροφή.

 - Ξύλινα µπράτσα στις πολυθρόνες.

 - Καρέκλες γραφείου µε πλάτη από ταπετσαρία, για περισσότερη άνεση και για να αποφεύγονται χτυπήµατα στην ξύλινη επιφάνεια του γραφείου.

 - Εντοιχισµένα ράφια για αποσκευές.

- Πλαστική επένδυση, σε όσες επιφάνειες είναι εφικτό.

 - Το έπιπλο του γραφείου εφάπτεται στον τοίχο, για πιο αποτελεσµατικό καθάρισµα, καλαισθησία και ευκολία στο σκούπισµα. Για ξενοδοχεία µε περισσότερους από δύο ορόφους, µπορεί να επικρατεί ένα διαφορετικό χρώµα για τον καθένα. Συχνά προτιµάται το χρυσαφί για τον πρώτο όροφο, γιατί δίνει την αίσθηση της φωτεινότητας. Τα χαλιά των δωµατίων µπορούν να διατηρηθούν σε καλή κατάσταση για περίπου πέντε χρόνια. Όµως µε κατάλληλη και προσεκτική φροντίδα, είναι δυνατόν να διατηρηθούν µέχρι και οχτώ χρόνια ή και περισσότερο. Υπάρχουν ορισµένες εργασίες του Housekeeping, που πρέπει να εκτελούνται ανελλιπώς σε τακτά χρονικά διαστήµατα, έτσι ώστε να αποφεύγονται σοβαρά µελλοντικά προβλήµατα αντικατάστασης, όπως: α) καθάρισµα των πόµολων της πόρτας β) καθαρισµός των φίλτρων του air condition, γ) ξεσκόνισµα των επιφανειών των πινάκων, δ) σκούπισµα του χαλιού στα σηµεία κατά µήκος και πλάτος του τοίχου, όπου µαζεύεται η σκόνη. Η συντήρηση επίσης είναι ζωτικής σηµασίας για να διατηρούνται σε καλή κατάσταση οι χώροι του Housekeeping.